એક જાગૃત નાગરિકના ભત્રીજાઓને પ્રધાન મંત્રી આવાસ મંજુર થયા હતા જેમાં એક આવાસના 120000 મંજુર થયા હતા જેમાં આવાસના બીજા હપ્તાના પચાસ પચાસ હજાર જમા થયા હતા અને બીજા હપ્તાની ટકાવારી ચાર ચાર હજારની ગ્રામ સેવકએ માગી હતી. જેની જાગૃત નાગરિકે દાહોદ એસીબીને ફરિયાદ આપતા દાહોદ એસીબીએ પીઆઈ એ.કે વાઘેલાએ સ્ટાફ સાથે છટકું ગોઠવ્યું હતું જેમાં આ ગ્રામસેવક ચાર ચાર હજાર મળીને આઠ હજારની લાંચ લેવા માટે લાભાર્થીઓને કંજેટા ચોકડી પર બોલાવ્યા હતા. ગ્રામ સેવક કંજેટા ચોકડી પર 8000ની લાંચ લેતા એસીબીના છટકામાં આબાદ ઝડપાઇ ગયો હતો. ધાનપુર તાલુકા પંચાયત કચેરીમાં ગ્રામ સેવક તરીકે ફરજ બજાવતા બનાસકાંઠાના ટુડાવ ગામના રહેવાસી જેવતાભાઈ હરચંદભાઈ પારગીની ધરપકડ કરીને આગળ કાર્યવાહી હાથ ધરી હતી.